Приложение № 1

ГОДИШЕН ОТЧЕТ
ЗА ИЗПЪЛНЕНИЕ НА ВКЛЮЧЕНИТЕ ПРОЕКТИ В  ПЛАНА ЗА ДЕЙСТВИЕ ЗА ОБЩИНСКИТЕ КОНЦЕСИИ В ОБЩИНА КЪРДЖАЛИ ЗА 2021-2027 г. И КОНЦЕСИОННИТЕ ДОГОВОРИ ЗА 2024 г.
Съгласно чл. 40, ал. 3, т. 3 и т. 4 от Закона за концесиите, кметът на общината извършва мониторинг и контрол на сключените от него концесионни договори и изготвя  и внася в общинския съвет годишен отчет относно изпълнението на включените в плана за действие за общинските концесии проекти и на сключените от него концесионни договори.
В изпълнение на посоченото задължение и на основание чл. 132, ал. 2 от Закона за концесиите е изготвен настоящия отчет за изпълнението на включените проекти в Плана за действие за общинските концесии в Община Кърджали за 2021-2027 г. и концесионните договори за 2024 г. 
І част. Информация за изпълнението на проекти за концесии включени в Плана за действие за общинските концесии в Община Кърджали за 2021-2027 г.
С Решение № 30  от Протокол №2 от заседание проведено на 26.02.2021 г. Общински съвет - Кърджали прие План за действие на общинските концесии в Община Кърджали за 2021 - 2027 г.
Планът е публикуван  в Националния концесионен регистър към Министерски съвет  в „Информационен раздел“, подменю „Планове за действие на общинските концесии и Годишни отчети“. В плана са предвидени два проекта за концесии:
 Проекти за концесии за строителство. 
- Концесия за строителство на  имот  публична общинска собственост –  Закрит плувен басейн гр.Кърджали, включващ сграда  с идентификатор 40909.117.130.1 със застроена площ 1037 кв.м., и сграда с идентификатор 40909.117.130.2 със застроена площ 13 кв.м., находящи се в УПИ II -10, кв.92 по ПУП на гр.Кърджали с идентификатор 40909.117.130 по Кадастрална карта на гр. Кърджали  с площ  1 408 кв.м.;
- Концесия за строителство на  части от имот публична общинска собственост представляващи:
 - Открит плувен басейн с олимпийски размери с площ 1 250 кв.м.; детски плувен басейн със застроена площ 465 кв.м.; водна пързалка със застроена площ 500 кв.м.; находящи се в УПИ X -8 , кв.91 по ПУП – ПР на парк „Арпезос-юг”  с идентификатор 40909.117.188  по Кадастрална карта на гр.Кърджали, комплекс „Арпезос”, ведно с обслужващи сгради, както следва:
1.Портал със застроена площ 139,40 кв.м.
2.Сграда с идентификатор 40909.117.188.2 със застроена площ 153 кв.м.
3. Сграда с идентификатор 40909.117.188.3 със застроена площ 252 кв.м.
4. Сграда с идентификатор 40909.117.188.4 със застроена площ 270 кв.м.
5. Сграда с идентификатор 40909.117.188.5 със застроена площ 146 кв.м.
и филтърно помещение с площ 716,75 кв.м., разположено в призема на сгради с идентификатори - 40909.117.188.2; 40909.117.188.3; 40909.117.188.5;

През 2024 г. няма открита процедура за определяне на концесионер  за предвидените в плана проекти за концесии.
Приети са документите за възложените проекти за концесии, а именно:  обосновка на концесията, включително технически, финансово-икономически и правен анализ; проект на обявление за откриване на процедурата; проект на документация за участие в процедурата; проект на концесионен договор. 

ІІ част. Информация за изпълнението на концесионни договори.

В Община Кърджали няма действащи договори за концесия.

